als_Latn bos_Latn ron_Latn
Akuzat e Tahirit, reagon Mediu: Dhashë dorëheqjen për 21 janarin, fshehe për 6 muaj krimin ndaj DoshitFlash e Dielë, 15 Mars, 2015 | 23:12 pm
Pas deklaratave të bëra nga ministri i Brendshëm, Sajmir Tahiri, i cili e ka quajtur një ditë të zezë për drejtësinë 15 marsin, ditën kur 7 vjet më parë një fabrikë demontimi në Gërdec shpërtheu dhe shkaktoi 26 viktima, ka reaguar edhe kryetari i Partisë Republikane, Fatmir Mediu. Në një koment të publikuar në profilin e tij në rrjetin social “Facebook”, Mediu e akuzon ministrin Tahiri si një njeri të pa përgjegjshëm që rri me kriminelë dhe trafikantë, ndërsa shton se ai dha dorëheqjen si ministër i mbrojtjes lidhur me këtë ngjarje.
Në komentin e tij, Fatmir Mediu, ngre akuza ndaj ministrit Tahiri për deklaratat e bëra nga deputeti Tom Doshi, lidhur me një atentat të mundshëm kriminal që po përgatitej ndaj këtij të fundit. Mediu thotë se Tahiri ishte në dijeni të ngjarjes dhe për gati 6 muaj e fshehu atë.
Deklarata e plotë e Fatmir Mediut:
Sot eshte nje nder ditet me te zeza e te turpshme per drejtesine. Nje biznes i lidhur me majen e pushtetit dhe zemren e familjes se ish KM.
Femije, gra e burra te vrare nga babzia per fitim. Vite denim me pak se numri i jeteve te humbura.
Ish Ministri Mbrojtjes vijon te mos gjykohet sepse rifitoi mandatin e deputetit, dmth imunitetin. Skandal qe vazhdon, deri ne kufijte e mosveprimit kriminal nga drejtesia.
Sot ka folur edhe Sajmir Tahiri.
Ky njeri i papergjegjshem, Minister i Brendshem qe rri gjithe diten me kriminele dhe trafikante, njeri i cili jashte çdo norme ligjore dhe morale, ulet me vrases te prezumuar, pi kafe, i fton ne zyren e tij dhe i merr ne mbrojtje, nuk ben kallezim siç e kerkon Kodi i Procedures Penale. Sillet si hetues dhe gjyqtar, i bindur te zbatoje çdo urdher dhe te shkel çdo ligj.
Per te, PD ka bere nje kallezim penal, prandaj po pati minimumin e korrekteses politike, duhet te jape doreheqjen dhe te ndiqet penalisht si njeri i thjeshte dhe te mos fshihet mbas postit te Ministrit apo hijes se Kryeministrit, duke i bere presion prokurorise.
Ka nje ndryshim te madh mes nesh, une mora pergjegjesite e mija politike dhe morale dhashe doreheqjen dhe lashe imunitetin. Te pakten Tahir bej kaq..
Sajmir Tahiri duhet t’i pergjigjet disa pyetjeve;
1- Pse e fshehu krimin per 6 muaj?
2- Pse e arrestoi Bamin mbas 6 muajsh dhe jo kur i rezultoi mashtrues?
3-Pse nuk beri kallzim penal sipas detyrimit te Kodit te Proçedures Penale, Neni 281 per Bamin? Kush e urdheroi?
4- Pse nuk lejoi Drejtorin e Pergjithshem Didin, si autoriteti me i larte i Policise Gjyqesore, te bente ndalimin e Bamit dhe t’i kerkonte Prokurorit hetimin sipas ligjit? Çfare donte te fshihte?
4-Pse e ndaloi Bamin ne kufi, me çfare akuze dhe perse e mban ne burg kur qenka thjesht nje aktor mashtrues?
5- Pse doli tre dite me vonese ne konference shtypi, mbasi Bami u mbajt ne paraburgim dhe ndryshoi deshmine e tij?
6- A mundet nje Minister i Brendshem te thote se prita çdo te bente Opozita prandaj nuk dola me pare, cfarë fshehu dhe manipuloi Tahiri para konferences se shtypit?
7- Pse Sajmir Tahiri ne kundershtim me Kodin e Proçedures Penale beri publike regjistrime te hetimit dhe emrat e personave qe nuk ishin marre te pandehur?
Keto pergjigje e shume te tjera Tahiri t’i jape perpara Prokurorise, jo si Minister por si qytetar i thjeshte.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn